Old Farm Manager's Cottage | Reviews
Mariana D - Aug 2018
Wonderlike kulturele veryking vir die siel.
Ons dink nie dit is 'n plek vir mense wat gewoond is aan 'n hoop sterre agter hulle akkommodasie se naam nie. Jy moet beslis lief wees vir die mistiek van ou geboue en 'n bietjie geskiedenis. Ons het dit vreeslik geniet. Ek was bly die ander akkommodasie wat ons in die area bespreek het was toe nie beskikbaar nie, anders sou ons nie by Old Farm Manager's Cottage uit gekom het nie. Baie dankie aan Anni! Ons verblyf was vir ons 'n baie aangename ondervinding.
Old Farm Manager's Cottage's response
Ek is bly jul ander akkommodasie het nie uitgewerk nie. Was 'n plesier om jul hier te hê.
Perfekte beskrywing van Old Farm Manager's Cottage.
Angelique O - Feb 2018
Dit was soos om in 'n ander leeftyd in te stap!
'n Onvergeetlike nag waar ons 'n piekniek gehou het in die ou koei-stal, 'n asemrowende sonsondergang beleef het, en met net kerse in die donkerte die stilte en die sterre kon waardeer. Die kamer was netjies en skoon, die badkamer met sy sinkplaat stort was iets uit 'n leeftyd wat min mense waardeer. Die gasvroue se passie vir die kultuur en die geboue was aansteeklik gewees, soveel so dat ons meer en meer wou weet van hoe die mense in daai era gelewe het. Hulle stories het my terug gevat waar dames nog in ou Victoriaanse rokke met kant sambrele tussen die roostuine wandel, en die manne op die stoep 'n laat middag verversing geniet. Ek sal dit verseker aanbeveel vir enige iemand wat 'n reis terug in geskiedenis wil vat.